**RÍMSKE PRÁVO**

**PREDNÁŠKA 30.3.2020**

**RÍMSKE PRÁVO**

**INOMINÁTNE KONTRAKTY**

Všeobecne

Okrem **nominátnych** (pomenovaných) kontraktov uznaných rímskym civil­ným právom ako typické kontrakty, t. j. kontrakty žalovateľná a vynútiteľné (reálne, verbálne, literálne, konsenzuálne kontrakty), poznalo rímske právo poklasické aj **inominátne** (nepomenované) kontrakty.

Inominátne kontrakty sú *per defmitionem* kontrakty nezodpovedajúce žiad­nemu civilným právom uznanému kontraktu alebo sú to kontrakty pozostá­vajúce z viacerých esenciálnych elementov, patriacich uznaným kontraktom (zmiešané kontrakty). Sú vždy zamerané na dvojstranné plnenie *(synallag- ma).*

Existencia inominátnych kontraktov bola v Ríme dôsledkom tzv. **typovej via­zanosti** záväzkového práva, a rímski právnici ju nikdy nedokázali prekonať. Právno-technické prostriedky vedúce **k zmierneniu,** nie k odstráneniu dô­sledkov typovej viazanosti boli predovšetkým **stipulácie,** prostredníctvom ktorých bolo možné urobiť akékoľvek atypické plnenie obsahom (predmetom) kontraktu.

Poznámka:

Typovú slobodu a tým žalovateľnosť všetkých atypických zmlúv uskutočnilo až **prirodzené právo** (17.-18. storočie), keď sa presadila myšlienka

pacta sunt servanda  
dohody treba plniť

za predpokladu, že neodporujú zákonom ani dobrým mravom (nie sú *contra le- gem* ani *contra bonos mores).*

HISTORICKÝ EXKURZ

Inominátne kontrakty uznalo *ius civile* len postupne a veľmi neskoro. Spo­čiatku sa zhodnému prejavu vôle dvoch osôb neposkytovala nijaká právna ochrana, ak sa ich dohoda nedala subsumovať pod žiaden uznaný kontraktuálny typ, napríklad

A a B sa dohodli, že A dá B sud na víno a B za to dá A koňa *(do ut des,* dám, aby si dal). Púhy *consensus* teda nebol právne záväzný. Všetko bolo v poriad­ku, ak obaja - A aj B - plnili, na čom sa dohodli. Úplne mimo sféry práva sa však ocitla situácia, ak ani jeden nesplnil, alebo len jeden splnil. V oboch prí­padoch prétor žalobu nedal.

**Prvý krok,** ktorý sa v smere uznania nepomenovaných kontraktov vykonal, bol tento:

ak jeden splnenie uskutočnil (A odovzdal osobe B sud na víno) a druhá stra­na neplnila (B neodovzdal koňa), mohol žiadať naspäť to, čo už sám splnil. Na to slúžila *condictio cuasa data causa non secuta* (žaloba, že sa očakávané pro- tiplnenie neuskutočnilo) a vo svojich dôsledkoch znamenala vlastne odstúpe­nie od zmluvy.

POZOR!

Tento vývinový stupeň ešte neznamená uznanie inominátnych kontraktov, veď žalobca nemá nárok na protiplnenie.

**Druhý krok,** ktorý sa v smere uznania nepomenovaných kontraktov vykonal, bol tento:

žalobca (A) si mohol vybrať: buď bude žiadať späť svoje vykonané plnenie *(condictio causa data cuasa non secuta),* alebo bude od žalovaného (B) žiadať protiplnenie (aby mu B odovzdal koňa). Na to slúžila *actio in factum* alebo ne­skôr *actio praescriptis verbis.*

Poznámka:

Tento vývinový stupeň možno pozorovať v klasickom práve len v náznakoch, dôsledne sa presadil až v poklasickom práve.

**Tretí krok,** podľa ktorého by žalobca mohol žiadať od žalovaného (B) splne­nie protiplnenia, sa v rímskom práve nikdy neuskutočnil, na rozdiel od mo­derného občianskeho práva.

PROBLÉM SUBSUMPCIE

Pretože *contractus innominati* môže v sebe obsahovať prvky **viacerých** uzna­ných kontraktov súčasne alebo **jedného** z nich, hovoríme o probléme sub- sumpcie (od lat. „sub“ = dole a „sumere“ = vziať, čiže podriadiť). Ide o problém podriadiť konkrétnu dohodu kontrahentov pod niektorý uznaný zmluvný typ, lebo ich dohoda pripúšťa priveľmi širokú interpretáciu a nie je možné **z via­cerých** možností rozhodnúť, o ktorý kontrakt ide, napríklad

1. A odovzdá svoj pozemok B s tým, aby B na časti pozemku postavil dom a tú­to časť pozemku aby vrátil A, ostatnú časť pozemku aby si B ponechal. Ta­káto dohoda má určité paralely hneď so štyrmi typickými zmluvami (kúpa, zmluva o diele, príkazná zmluva, spoločenská zmluva), avšak jednoznačne ju nemožno pod žiadnu z nich subsumovať.

Ťažkosti so subsumpciou môžu nastať aj vtedy, keď dohoda obsahuje prvky len **jedného** typického kontraktu,

napríklad

1. A naložil tovar na loď osoby B, aby bol tovar dopravený na určité miesto. Pritom môže byť nejasné, aký kontrakt vlastne A-B uzavreli? Ak sa ich do­hoda chápe ako nájom lode *(locatio conductio rei),* tak A bude conductor, B locator. Ak sa ich dohoda bude chápať ako zmluva o doprave *(locatio con­ductio operíš),* postavenie kontrahentov bude opačné, A bude *locator, B conductor. '‘*

Právnik Paulus uvádza štyri kombinácie **možného plnenia.**

Paulus D 19, 5, 5 pr.:

Naturalis meus filius servit tibi et tuus filius mihi: convenit inter nos, ut et tu meum manumitteres et ego tuum: ego manumisi, tu non manu- misisti: qua actione mihi teneris, quasitum est. In hac quaestione to- tius ob rem dati tractatus inspici potest. Qui in his competit specie- bus: aut enim do tibi ut des, aut do ut facias, aut facio ut des, aut facio ut facias: in quibus quaeritur, quae obligatio nascatur.

Môj prirodzený syn je tvojím otro­kom a tvoj prirodzený syn mojím (otrokom); medzi nami je zhoda v tom, že ty môjho prepustíš na slo­bodu a ja (zasa) tvojho; ja som to urobil, ty ale nie; otázka znie, akú mám žalobu (voči tebe). Na zodpove­danie tejto otázky sa môžeme v mnohom zhodnúť, čo bude viesť k určitému účelu, jednotlivosti si môžeme nevšímať. Z toho vyplývajú nasledovné druhy: totiž ja ti dám niečo, aby si mi aj ty dal, alebo ja ti dám niečo, aby si mi niečo urobil, alebo ja niečo urobím, aby si ty niečo urobil. Vo všetkých týchto prí­padoch vzniká otázka, aký záväzok vznikol.

Z uvedeného rezultuje nasledovná schéma:

= dám, aby si dal (výmena, *permutatio)*

1. *do ut des*
2. *do ut facias*
3. *facio ut des*
4. *facio ut facias*

= dám, aby si urobil (starinárska zmluva, *aestimatum)*

= urobím, aby si dal

= urobím, aby si urobil

Z týchto štyroch možností plnenia najväčší význam majú

1. výmena *(permutatio)*
2. starinárska zmluva *(aestimatum)* proponovaná dokonca v prétorskom edikte.
3. Permutatio

*Permutatio* (výmena) je právny vzťah, v ktorom jeden odovzdá dohodnutú vec druhému s tým, že aj druhý za to odovzdá inú dohodnutú vec prvému *(do ut des).* Charakteristickým znakom výmeny z hľadiska ekonomického je, že *per­mutatio* reprezentuje, ak by v spoločnosti prevládla nad kúpnou zmluvou, **naturálne hospodárstvo** (tovar za tovar, T - T) a nie tovarovo-peňažné hos­podárstvo (T - P). Z právneho hľadiska nastávajú aj s výmenou problémy prisubsumpcii, pretože navonok je podobná kúpe (spor medzi sabiniánmi a pro- kuliánmi):

sabiniáni prokuliání

subsumovali výmenu pod kúpnu zmluvu, ak jeden už splnil.

(Blaho - Hausmaninger, prípad 96)

nesubsumovali výmenu pod kúpnu zmluvu, ale jednoducho ju považo­vali za samostatnú zmluvu, ak je­den už splnil.

Sabiniánske stanovisko sa nepresadilo, a preto sa vynára otázka, akú žalobu môže použiť ten, kto už splnil a očakávané protiplnenie ešte splnené nie je? Do úvahy prichádza *actio in factum,* t. j. žaloba prispôsobená na daný prípad (žaloba *ad hoc).* S touto žalobou sa stretávame u Ulpiána v spojitosti s *do ut facias.*

Ulpianus D 2,14, 7, 2:

Dedi tibi Stichum, ut Pamphilum manumittas. Manumisisti. Evictus est Stichus. lulianus scribit, in fac­tum actionem a praetore dandam.

Dám ti (otroka) Sticha, aby si Pam- phila prepustil na slobodu. Ty si ho prepustil. Potom bol Stichus evinko- vaný. Julián píše, že prétor poskytol *actio in factum.*

1. Aestimatum

*Aestimatum* (starinárska zmluva) alebo *contractus aestimatorius* je právny vzťah, v ktorom jeden odovzdá vec druhému (starinárovi), aby ju predal s tým, že starinár je povinný buď vydať vopred dohodnutú určitú (preto *aestimatum)* peňažnú sumu získanú z jej predaja, alebo vydať samotnú vec, ak ju nepredal *{do ut facias).*

Aj pri tejto zmluve sú ťažkosti so subsumpciou:

obsahuje prvky viacerých typických kontraktov (kúpa, príkaz, zmluva o diele, spoločenská zmluva, ba aj *contractus mohatrae).* Ulpián odmietol napríklad považovať starinársku zmluvu za príkaznú zmluvu alebo za spoločenskú zmluvu (Ulpianus D 19, 5,13 pr.).

PRÁVNA OCHRANA

Je už známe, že prétor právnu ochranu poskytol kontraktom zameraným na vzájomnú výmenu plnenia za predpokladu, že jedna strana už splnenie po­skytla. Zostáva vysvetliť, akým procesným postupom sa táto ochrana posky­tovala.

Prétor postupoval podobne ako pri typických (pomenovaných) kontraktoch ob­sahujúcich *demonstratio, intentio* a doložku *bona fides,*

napríklad

obyčajná *actio venditi* (žaloba predávajúceho) vyzerala formálne takto:

demonstratio:

Quod ASAS N°N° rem qua de agitur vendidit

intentio:

quidquid ob eam rem NmNm A°A° dare facere oportet ex fide bona,

condemnatio:

eius iudex NmNm A°A° condemna- to, si non paret, absolvito.

demonštrácia;

Ak sa preukáže, že ASAS (žalobca) predal N0V1N0V1 (žalovanému) vec, o ktorú ide,

**intencia:**

nech aj čokoľvek je .preto povinný NSNS plniť AoxaAov^ podľa dobro­myseľnosti,

**kondemnácia:**

na to má sudca odsúdiť NaNa voči A0V1A0V1, ak sa to nepreukáže, má ho oslobodiť.

Túto žalobu prispôsobil prétor tak, že použil rovnakú intenciu ako pri žalobe predávajúceho s doplnením o konkrétne *factum* odôvodňujúce žalobu, ktoré postavil na začiatok žalobnej formuly. Preto sa tieto žaloby začali nazývať vý­razom *„agere praescriptis verbis“* (žaloby s prednadpísanými slovami), napríklad

žaloba zo starinárskej zmluvy, kopírujúca žalobu z predaja, teda *actio venditi* ako *actio de aestimato* mala takúto podobu:

praescripta:

Quod ASAS N°N° mensam argen- team aestimatam vendendam dedit.

intentio:

quidquid ob eam rem NmNm A°A° dare facere oportet ex fide bona,

condemnatio:

eius iudex NmNm A°A° condemna- to, si non paret, absolvito.

prednadpísané slová:

Ak sa preukáže, že ASAS strieborný stôl NOV^NOV’ odovzdal za odhadnu­tú cenu na predaj.

**intencia:**

nech aj čokoľvek, j e . preto povinný NSNS plniť A0V^A0V^ podľa dobro­myseľnosti,

**kondemnácia:**

na to má sudca odsúdiť NaNa voči AOV1AOV1, ak sa to nepreukáže, má ho oslobodiť.

Pomocou žaloby s prednadpísanými slovami, ktoré mali podobnú funkciu ako *demonstratio* pri civilných kontraktoch *bona fides,* prétor geniálne vyriešil problém subsumpcie. Sú preto prétorskými žalobami nazvanými *actiones in factum.* V poklasickom práve sa pre ne ujal názov *actiones praescriptis verbis.*

PACTA

*Pacta* (dohody, singulár *pactum, od paciscor, -i, pactus suurn =* vyrovnať sa, dohodnúť sa) je spoločný názov pre všetky neformálne dohody, ktoré nevytvá­rajú žalovateľné a vykonateľné záväzky, ako je to pri kontraktoch, hoci zá­kladom každého kontraktu je dohoda *(consensus)* a hoci aj medzi kontraktmi sa nachádzajú kontrakty neformálne. Protiklad *pactum - contractus* preg- nantne vyjadril Paulus

Pauli Sententiae 2, 14,1:

Ex nudo enim pacto inter cives Ro- Z púhej dohody nevzniká medzi manos actio non nascitur. rímskymi občanmi *actio.*

Okrem tohto významu obyčajnej dohody vyskytovali sa v rímskom klasickom práve ešte tzv. vedľajšie dohody, neformálne odpustenie dlhu *(pactum de non petendo,* s. 305) a najmä:

1. *pacta praetoria* (prétorské dohody) a
2. *pacta legitima* (zákonné dohody).
3. Pacta praetoria

*Pacta praetoria* (prétorské dohody) sú samostatné neformálne zmluvy chrá­nené prétorskými žalobami alebo procesnými námietkami.

K nim patria:

1. *Constitutum debiti* (prísľub, ubezpečenie o splnení dlhu k určitému termí­nu)
2. *Receptum nautarum cauponum et stabulariorum* (prevzatie zodpovednosti lodníkmi, hostinskými a prevádzkovateľmi stajní)
3. *Receptum arbitrii* (prevzatie rozhodcovstva)
4. *Receptum argentarii* (prevzatie povinnosti bankárom).
5. Constitutum debiti

*Constitutum debiti* (dlžníčka dohoda?) je neformálna dohoda, ktorou sa niekto zaväzuje splniť existujúci dlh v určitý čas (deň) alebo dať o ňom istotu naprí­klad založením veci.

Predpokladom takejto dohody je existencia dlhu, a to buď v peniazoch, alebo v inej zastupiteľnej veci.

POZOR!

*Constitutum debiti* nespôsobuje zánik dlhu či záväzku, ako je to napríklad pri novácii ; pôvodná žaloba veriteľa zostáva teda zachovaná. Následok: konkurencia žalôb!

Prísľub o splnení dlhu k určitému času môže uskutočniť

sám dlžník,

vtedy hovoríme o *constitutum debiti proprii* (prísľub splniť vlastný dlh). Výhody tejto dohody pre veriteľa spočívajú v pevne stanovenom čase plnenia, čím sa zohľadnil jeho časo­vý záujem na splnení.

niekto tretí,

vtedy hovoríme o *constitutum debiti alieni* (prísľub splniť cudzí dlh).

Výhody tejto dohody pre veriteľa spočívajú v získaní ďalšieho dlžníka pre jeho pohľadávku, a tak okrem pôvodnej žaloby získal aj žalobu z *constitutum.*

ZÁVER:

*Constitutum debiti alieni* má účinky rukojemníctva.

Žaloba, ktorú poskytol prétor veriteľovi z tejto neformálnej dohody, sa nazý­vala *actio de pecunia constituta* a žalobca mohol ňou vysúdiť nielen dlhované plnenie, ale aj záujem na plnení v určitý čas.

1. Receptum nautarum cauponum et stabulariorum

*Receptum nautarum cauponum et stabulariorum* (prevzatie zodpovednosti lodníkmi, hostinskými a prevádzkovateľmi stajní) je neformálna dohoda o prevzatí zodpovednosti (garancie) nad vecami prinesenými hosťami (návš­tevníkmi) lode, hostinca či stajne.

Z prísľubu garancie vzniká pre uvedených živnostníkov zodpovednosť bez ohľadu na ich subjektívne zavinenie (tzv. objektívna zodpovednosť). Zrejme prichádza do úvahy len zodpovednosť za kustódiu, lebo v prípade vyššej neod- vrátiteľnej náhody *(vis maior)* podľa názoru právnika Labeóna treba pri ža­lobe hosťa poskytnúť žalovanému živnostníkovi *exceptio (exceptio Labeonis).*

HISTORICKÝ EXKURZ

Spočiatku bolo základom zodpovednosti za veci prinesené návštevníkmi uve­dených podnikov len výslovné prevzatie *(recipere)* zodpovednosti, že veci zo­stanú neporušené. Čoskoro sa však situácia zmenila tak, že lodníci, hostinskí i prevádzkovatelia stajní niesli zodpovednosť zo samého prevzatia alebo prija­tia veci bez toho, aby sa k zodpovednosti výslovne zaväzovali. Takto referuje Ulpián (D 4, 9,1,6 a 8).

ZÁVER: historický vývoj sa uberal od zodpovednosti z výslovného prevzatia garancie k zodpovednosti z prijatia veci.

Poznámka:

* *Nauta* doslovne znamená lodník, t. j. *exercitor navis* (prevádzkovateľ lode, rejdár) .
* *Caupo* doslovne znamená hostinský, t. j. prevádzkovateľ hostinca, *caupo- nes,* hostinskí.
* *Stabularius* doslovne znamená koniar, t. j. prevádzkovateľ stajne, *stabula- rii,* koniari.

Všetkých týchto živnostníkov potrebovali tí - a chtiac-nechtiac museli im dô­verovať - ktorí sa vydali na cestu (lode a konský záprah či povoz boli v antike bežnými dopravnými prostriedkami; v hostincoch boli cestujúci odkázaní na stravovacie a ubytovacie služby).

S lodníkom, hostinským alebo prevádzkovateľom stajne sa zvyčajne uzatvára *locatio conductio* (nájomná zmluva, zmluva o diele alebo zmiešaný kontrakt). Preto je oprávnená otázka, aký je praktický význam prétorského recepta a aký je jeho vzťah k *locatio conductio.*

1. Zodpovednosť živnostníka je rozsiahlejšia ako zodpovednosť z nájmu a pre­nájmu. Pri *locatio conductio* sa v zásade zodpovedá len za zavinenie (s vý­nimkou čističa odevu a krajčíra-opravára), pokiaľ ide o *receptum* sa bez akýchkoľvek obmedzení zodpovedá aj za kustódiu.
2. Dôkazná pozícia poškodeného je výhodnejšia

* poškodený musí dokázať len dohodu s lodníkom, hostinským alebo pre­vádzkovateľom stajne a
* fakt, že vec nebola riadne vrátená.

Z uvedeného vyplýva, že aj tu prichádza do úvahy **konkurencia žalôb:** poš­kodenému patrí *actio conductio* v prípade *l. c. rei* alebo *actio locati* v prípade *L c. operis* a okrem toho aj žaloba z recepta.

Žaloba, ktorú poskytol prétor z tejto neformálnej dohody so živnostníkmi, sa nazývala ***actio de recepto.*** Formula žaloby má podľa rekonštrukcie asi takú­to podobu:

intentio:

Si paret NumNum, cum navem exerceret, A’A1 res quibus de agitur, salvas fóre recepisse neque eas res restituisse,

condemnatio:

quanti eae res sunt, tantam pecu- niam iudex NumNum A°A° con- demnato, si non paret absolvito.

intencia:

Ak sa preukáže, že NSNS, keď vyko­nával lodiarsku živnosť, a čo sa týka predmetných vecí AaAa ich prevzal (s tým), že zostanú nezmenené a tie­to veci neboli (nezmenené) vrátené, **kondemnácia:**

tak potom má sudca odsúdiť NaNa voči AaAa na takú sumu peňazí, akú cenu mali tieto veci, ak sa to nepreu­káže, má ho oslobodiť.

1. Receptum arbitrii

*Receptum arbitrii* (prevzatie rozhodcovstva) je neformálna dohoda o tom, že spor medzi stranami rozhodne tretia osoba ako *arbiter* (rozhodca). Do úvahy prichádzali dve dohody

compromissum

Zmluvné strany sa dohodli zveriť svoj spor na rozhodnutie arbitrovi a zaviazali sa rozhodnutie arbitra rešpektovať.

*Compromissum* zaväzovalo len zmluvné strany a arbitrovi sa neukla­dala povinnosť rozhodnúť vo veci.

receptum arbitrii

Sám arbiter sa zaväzuje voči zmluv­ným stranám odsúdiť NaNa voči A01 A01.

*Receptum arbitrii* ukladá povinnosť arbitrovi, aby rozhodol vo veci.

Na presadenie povinností arbitra neslúžila žaloba, ale prétor mohol dosiahnuť splnenie osobitnými donucovacími prostriedkami.

1. Receptum argentarii

*Receptum argentarii* (prevzatie povinnosti bankárom) je neformálna dohoda medzi bankárom *(argentarius)* a veriteľom, ktorou *argentarius* preberá prísľub, že vyplatí veriteľovi peňažnú sumu z účtu veriteľovho dlžníka (ban­kového zákazníka).

*Argentarius* (od *argentum =* striebro, najčastejší materiál na razenie mincí) sa ako bankár zaoberal peňažnými transakciami a mohol neformálne prisľúbiť prevzatie *(recipere)* povinnosti vyplatiť peniaze veriteľovi alebo tretiemu.

* duchu tohto prísľubu vystupuje adresát prísľubu ako rukojemník, pričom *receptum argentarii* má podobné črty ako *constitutum debiti alieni* .

Rozdiel:

*Constitutum d. a.* vyžaduje existenciu veriteľovej pohľadávky. Má teda **akce- sorickú povahu** a bez záväzkového vzťahu medzi veriteľom a dlžníkom ne­môže právne existovať.

Receptum argentarii naproti tomu nevyžaduje existenciu veriteľovej pohľa­dávky, i keď spravidla takáto pohľadávka sa skutočne vyskytuje. *Receptum* má teda **abstraktnú povahu** a bankár môže dať prísľub veriteľovi aj na zá­klade dobrozdania o dlžníkovi.

1. Pacta legitima

*Pacta legitima* (zákonné dohody) prekonali osobitný historický vývoj.

* **klasickom práve** určité zmluvy uznávalo právo ako vynútiteľné žalobou, len ak sa uskutočnili v stipulačnej forme. V opačnom prípade boli takéto „zmluvy“ iba obyčajnými dohodami *(nuda pacta)* bez možnosti vynútiť ich pl­nenie žalobou.
* **poklasickom cisárskom práve** sa uznala žalovateľnosť, a tým i vykona­teľnosť aj neformálnych dohôd. Dostali názov *pacta legitima* a patrili k nim:

1. *pactum donationis* (neformálny prísľub daru),
2. *pollicitatio dotis* (neformálny prísľub vena).